It is not as if there has been no war between India and Pakistan.
ভাৰত আৰু পাকিস্তানৰ মাজত শত্রুতাৰ কাৰণ নাই এনে নহয়৷ বিভিন্ন সময়ত পাকিস্তানে সীমান্তৰ সিপাৰৰ পৰা কৰি অহা দুষ্কার্যসমূহে দেশখনক স্বৰূপার্থতে ভাৰতৰ এখন অশুভ চিন্তক দেশত পৰিণত কৰিছে৷ কাশ্মীৰৰ দৰে স্পর্শকাতৰ বিষয়ৰ মীমাংসা নকৰি ইয়াক এটা জ্বলন্ত ইছু্য হিচাপে জীয়াই ৰখা, ভাৰতীয় সৈনিকৰ ওপৰত নিষ্ঠুৰ আক্রমণ সংঘটিত কৰি অহা, সন্ত্রাসবাদক উদগনি দিয়া আদি অনেক কাৰণে দেশখনক ভাৰতীয়ৰ মনত ঘৃণাৰ পাত্র কৰি তুলিছে৷ কিন্তু এইবোৰ ৰাজনৈতিক আৰু কূটনৈতিক বিষয়ৰ পৰা সাধাৰণ মানুহক আঁতৰাই ৰখাৰ প্রচেষ্টা এটাৰ প্রয়োজন নিশ্চয় আছে৷ কিয়নো ৰাজনৈতিক বিষয়বোৰৰ কোনো বোধ নোহোৱাকৈ যেতিয়া সাধাৰণ মানুহ ইয়াৰ সৈতে যুক্ত হৈ পৰে তেতিয়াই নানা প্রৰোচনামূলক কার্য সংঘটিত হোৱাৰ আশংকাৰ সৃষ্টি হয়৷ সাধাৰণ মানুহৰ চিন্তা-চর্চাক সহজেই বিপথে পৰিচালিত কৰি মুনাফা অর্জন কৰা মানুহৰ আমাৰ সমাজত অভাৱ নাই৷ সেইবাবে খেল এখনক যঁুজৰ পর্যায়লৈ লৈ যোৱাটো এতিয়া এক পৰম্পৰাৰ দৰে হৈছে৷ যুঁজৰ পর্যায়লৈ নিব পাৰিলেই মানুহক বেছি আৱেগিক কৰিব পৰা যাব আৰু মানুহ আৱেগিক হ’লেই সহজে প্রৰোচিতও হ’ব৷ কিন্তু ইয়াৰ বিপৰীতে এটা প্রচেষ্টাও এনেধৰণৰ সাংস্ৃকতিক পদক্ষেপবোৰৰ জৰিয়তে ল’ব পৰা যায়৷ খেল এখন খেল হিচাপে প্রক্ষেপ কৰি দুই দেশৰ সাধাৰণ মানুহৰ মাজত একধৰণৰ বন্বুূত্বপূর্ণ পৰিৱেশৰো সৃষ্টি কৰিব পৰা যায়৷ সাধাৰণতে খেল বা অন্যান্য সাংস্ৃকতিক উপাদানবোৰৰ জৰিয়তে তাকেই কৰিবলৈ চেষ্টা কৰা হয়৷ বিভিন্ন দেশৰ মাজত সাংস্ৃকতিক বিনিময় কার্যসূচীবোৰৰো উদ্দেশ্য এয়াই৷ কিন্তু তাৰ বিপৰীতে ভাৰত আৰু পাকিস্তানৰ মাজত সকলো সংযোগ এতিয়া ব্যাহত৷ আনকি কিছুদিন আগলৈকে বলিউড আৰু ভাৰতৰ সাংস্ৃকতিক ক্ষেত্রত পাকিস্তানী শিল্পীৰ সঘন উপস্থিতি দেখা গৈছিল, এতিয়া সেয়াও নিষিদ্ধ কৰা হৈছে৷ অথচ সাংস্ৃকতিক যোগাযোগবোৰে সহনশীলতা বৃদ্ধিত সহায়হে কৰে৷ দুই দেশৰ মাজত খেলৰ জৰিয়তে সুদীর্ঘ দিনৰ মাজত যি সংযোগ হৈছে তাকো এটা উত্তেজনাময় ৰূপ দিয়াৰ চেষ্টা চলি থাকিলে সেয়া দুয়ো দেশৰ সম্পর্কৰ বাবে ভাল কথা নহ’ব৷ খেলত যিকোনো দলৰে হৰা-জিকা হ’ব পাৰে, যিকোনো খেলুৱৈয়ে ভাল বা বেয়া খেলিব পাৰে, তাক ৰাজনৈতিক দৃষ্টিৰে চোৱাৰ প্রয়াসক প্রতিহত কৰিব লাগে৷ কাৰণ ইয়াৰ পূর্বে আমাৰ দেশতেই বহু মহান খেলুৱৈ অপমানিত হৈছে পাকিস্তানৰ বিৰুদ্ধে হৰা বা বেয়া প্রদর্শন কৰাৰ বাবে৷ এনে বিষয় লৈ ‘চক দে ইণ্ডিয়া’ৰ দৰে ছবিও নির্মিত হৈছে৷ সাধাৰণ খেল একোখনৰ বাবেই এখন দেশৰ ভিন্ন ধর্মীয় সম্প্রদায়ৰ মাজতো গোমা পৰিৱেশৰ সৃষ্টি হৈছে৷ এইবোৰ ভাল লক্ষণ নহয়৷ কাৰণ সাধাৰণ মানুহৰ সাধাৰণ এই আৱেগবোৰৰ মুনাফা অন্য কিছুমান সমাজৰ ধুৰন্ধৰ লোকে লৈ আছে৷